**DNEVI DEJAVNOSTI v času od 14. 4 do 17.4.2020**

**MEDPREDMETNA POVEZAVA - 2 dneva**

**ŠPORTNI DAN IN NARAVOSLOVNI DAN ZA 6. in 7. RAZRED**

Glej navodila na strani 1, 2 in 3!

**Navodila za izvedbo ŠPORTNEGA DNEVA:**

Katerikoli dan, ko bo primerno vreme lahko sam ali pa skupaj s starši izvedeš pohod na bližnji hrib, v nadaljevanju strani pa najdeš navodila za naravoslovni dan in naloge za geografijo.

**Priprava na pohod in načrtovanje:**

* razmisli o izbiri točke – le tej prilagodi vse ostalo;
* primerna obutev (pohodni čevlji) in oblačilo
* vsebina nahrbtnika (steklenička z vodo, dodatno oblačilo, prigrizek, obliži, sončna očala, **sredstvo proti klopom**)

Priporočilo: oblečete se »kot čebula«, kar pomeni, da se oblečete v več plasteh in se s slačenjem plasti oblek prilagajate temperaturnim spremembam. V kolikor je tura daljša s seboj vzamete še: rezervne nogavice in majico, (v zimskih razmerah pa tudi kapo in rokavice).

**Delo za učenca po vrnitvi v šolo:** Izdelaj poročilo »**o izvedenem športnem dnevu**«, ki naj vsebuje lokacijo pohoda, pripravo na pohod (opis priprave – oblačila, obutev, nahrbtnik), opis poti (zahtevnost terena, trajanje pohoda, zanimivosti na poti…), štampiljka (če jo imajo), fotografije. Poročilo po končani karanteni prineseš v šolo in bo veljalo kot dokaz o opravljenem športnem dnevu..

Izberite lep sončen dan in imejte se lepo!

Na športni dan pojdite, če je le mogoče s starši in upoštevajte navodila o prepovedi druženja!

aktiv ŠPO

-1-

**NARAVOSLOVNI DAN ZA 6. IN 7. RAZRED**

**NARAVOSLOVNE VSEBINE**

**Navodila za izvedbo dneva:**

Predlagam vam, ko boste načrtovali športi dan, si vključite še dejavnosti iz naravoslovja.

Bodite pazljivi na pravila druženja, ki veljajo v času pandemije Korona virusa. Skupaj s starši naredite načrt poti.

* Glej navodila za pripravo načrtovanja športnega dne.


**Priprava načrtovanje:**

* Na spletu bo dodana Power Point predstavitev - PETJE PTIC. Pomagajte si s posnetki pri prepoznavanju ptičjega petja. Ko boste hodili po gozdu, travnikih, poteh…, poskušajte prepoznati ptičje petje v naravi. Po njihovem oglašanju, jih določite in si zabeležite njihova imena. Pomagate si s priročniki, ki jih imate doma.
* Poskusite določiti drevesne in grmovne vrste v gozdu. Listavci so še v popkih brez listov in boste pogledali celoten izgled drevesa ali grma. Bodite pozorni na popke rastlin. Če bolje prepoznaš iglavce, določi le te.

**Delo za učenca po vrnitvi v šolo:** Napiši poročilo naravoslovnega opazovanja v naravi. Naj vsebuje naslednje:

* Popis ptic, ki si jih prepoznal po petju v naravi.
* 5 ptic, ki so ti ostale v spominu v nekaj stavkih opišeš, lahko tudi narišeš. Pomagaš si lahko z literaturo ali spletom.
* Zapiši drevesne vrste iz tvoje naravoslovne poti. Nariši vejo z mladimi poganjki- popki v zvezek. Dopiši ime drevesne vrste veje.
* Lahko tudi fotografiraš in slike prilepiš v zvezek. Zapis bomo pogledali, ko se vrnemo v šolo.

Mala pomoč pri prepoznavanju drevesnih vrst:



Naredite si naravoslovni dan zanimiv in srečno!

Ida Robek

-2-

**NARAVOSLOVNI DAN** - GEOGRAFSKE VSEBINE ZA 6. IN 7. RAZRED

**Navodila za izvedbo:**

Medtem ko boš opravljal športni dan, poslušal petje ptic in opazoval rastline ob poti, boš opravil še nekaj metod geografskega opazovanja s poudarkom na zemljevidu in preprosti orientaciji.

**Priprava in načrtovanje:**

* Doma si pripravi karto poti s pomočjo GOOGLE MAPS ali GEOPEDIE. Naredi izsek karte na kateri bo tvoje izhodišče in cilj. Kopiraj ta del karte.
* Na poti opravi preprosto orientacijo- s pomočjo kompasa, če ga imaš, s pomočjo telefona, s pomočjo sonca ali drugih načinov orientacije in na karti označi glavne strani neba.
* Med hojo opazuj kake objekte- cerkve, kapele, stara drevesa, stare hiše, jih poišči na svoji karti, če jih na karti ni jih vriši.
* Ko se vrneš domov karto zalepi v zvezek za geografijo, vriši pot, ki si jo opravil, če si vrisoval objekte naredi legendo, izračunaj razdaljo, ki si jo opravil s pomočjo merila.
* Ko se ponovno srečamo v šoli boste poročali o opravljeni nalogi.

Poskrbi, da se ne izgubiš, če se ti pa to zgodi, pa se ponovno najdi.

Srečno.

Alenka LB

-3-